Rømskog kirke
**Rømskog** er en tidligere kommune i Viken, som i dag ligger i Akershus fylke. Den ble 1. januar 2020 innlemmet i Aurskog-Høland kommune. Den grenset i vest og nord til Aurskog-Høland, i øst og sørøst til Sverige og i sør til Marker. 

Kommunen var i 1902 skilt ut fra Rødenes som egen kommune.

Rømskog var med sine rundt 700 innbyggere den minste kommunen på Østlandet og blant de minste på landsbasis. Rømskog har vært bebodd siden før tidlig steinalder. De første gårdene ble bygget ca. 500 f.Kr. men husdyrhold antas å ha vært drevet allerede for 4000-5000 år siden. Gårdene Flaten og Bøen er trolig blant de eldste i bygda og mange av dagens gårder stammer fra vikingtiden. 

De fleste av vassdragene i Rømskog munner ut i svenske farvann. Den økende sagbruksvirksomheten i Halden på 15-1600-tallet og fløtingen av tømmer på Haldenvassdraget spredte seg fra år 1700 også til å omfatte Rømskog. Fløtingen i Rømsjøen, Langvannet og videre gjennom Sverige og derfra over til Haldenvassdraget igjen ved Otteid, tok lang tid og kunne tidvis forårsake både praktiske og politiske vanskeligheter.

Rømskog kirke ligger i kommunen.

Kommunesammenslåing
-------------------

I juni 2016 ble Dag-Ivar Høisveen vurdert innhabil med 7 mot 6 stemmer i kommunestyret og vara ble satt inn i hans sted og kommunen stemte 7 mot 6 for å stå alene. Fylkesmannen bestemte at kommunen måtte behandle saken på nytt, og da resulterte Høisveens stemme ved avstemningen den 15. august 2016 i at resultatet ble Ja til sammenslåing med Aurskog-Høland, med en stemmes overvekt.

Rømskog inngår fra 1. januar 2020 i nye Aurskog-Høland kommune og er del av nye Viken fylke (Østfold,Buskerud og Akershus).

Geografi og klima
-----------------

Før den tidligere kommunen ble slått sammen med Aurskog-Høland kommune lå Rømskog i det øverste hjørnet av Østfold, lengst unna kysten. Landskapet der ligger noe høyere enn ellers i Østfold, og de tre høyeste toppene i Østfold fylke lå da i Rømskog. Foruten Slavasshøgda 336 moh. som det høyeste, er det Haukenesfjellet og Røvasshøgda, begge 333 moh. Etter kommunesammenslåingen har ikke lenger Rømskog det høyeste punktet i Aurskog-Høland.

Sentralt i Rømskog ligger Rømsjøen 137 moh. 

| Normaler for Rømskog (140 moh.) | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| --- | --- | --- | --- | --- | --- | --- | --- | --- | --- | --- | --- | --- | --- |
| Temperaturnormal (°C) | −6,5 | −6,0 | −2,0 | 3,0 | 9,5 | 14,0 | 15,2 | 14,0 | 9,6 | 5,6 | −0,5 | −4,5 | 4,3 |
| Nedbør (mm) | 40 | 35 | 35 | 40 | 55 | 65 | 75 | 80 | 90 | 85 | 75 | 50 | 725 |

Demografi og boforhold
----------------------

Kommunen har 311 husholdninger, hvorav de fleste (92 %) er i eneboliger.

Friluftsliv
-----------

Rømskog har over 100 sjøer og tjern med rike fiskemuligheter, og jaktmuligheter på blant annet elg og gaupe. Det finnes merkede turstier og det er muligheter for turorientering i sommerhalvåret.

Kommunevåpenet
--------------

Kommunevåpenet med tømmersaksa henspilte på den viktigste næringsveien i kommunen, skogen. Kommunen hadde 129 000 dekar produktiv skog.

Kultur
------

Rømskog har et rikt kulturliv, med over 30 lag og foreninger som innbefatter alt fra musikkorps og kor til 4H, idrettslag og jeger- og fiskeforening.
Rømskog fotball har fått start på A-laget også, mer informasjon på [www.romskogfotball.com]

### Sandemskolen

Sandemskolen ble bygget i 1922 og er idag kunstgalleri som drives av billedkunstneren og kunsthåndverkeren Arne Lindaas og Guri Lindaas.

Galleriet har blant annet en permanent samling malerier av Waldemar Lindaas, som var Arne Lindaas' far.

### Trosterud skolemuseum

Denne skolestuen ble bygget på 1860-tallet, etter Skoleloven av 1860 som påla kommunene å bygge og drive faste skoler. Skolen hadde to rom, skolestue og kjøkken med sovealkove, og hadde fast lærer som bodde i skolestua. Skolen var i drift frem til 1940 og i 1977 ble bygningen satt i stand som skolemuseum.

### Flaten

Denne gården er en av de eldste gårdene i bygda. Det er en gård til på Flaten, Bråten. Bråtenstua er over 100 år, og han flytta nordflatenstua til Bråten for å få mer plass. Nordflatenstua er over 210 år gammel.

### Tusenårssted

Rømskogs tusenårssted er gården Kurøen, som er et kombinert bygdetun og kultursenter.

Haukenesfjellet brannvakttårn
-----------------------------

Østfold Skogselskap bygget det første Haukenesfjellet brannvakttårn i 1909 for å hindre større skogbranner. Tårnet ligger 348 moh og var høyest i Østfold. Brannvakttjenesten opphørte fra midten av 1970-tallet, og tårnet er idag et fint utsikttårn, hvor man på klare dager har utsikt til Sverige, Marker og Aurskog-Høland.

Næringsliv
----------

Rømskogs viktigste hjørnesteinsbedrift er Normeka. *Zen Resort & Spa* ved innsjøen Vortungen ble åpnet høsten 2008. Spa-hotellet ble bygget for 140 millioner kroner.Utbyggingen er av de største investeringer som er gjort i Rømskog kommune. Konseptet fungerte ikke og hotellet gikk konkurs. I januar 2011 ble det solgt for 38 millioner kroner. De nye eierne vil etablere et opplevelsestilbud til konferanse- og privatmarkedet. Det nye hotellet åpnet den 13. mars 2011.

Referanser
----------

1. ↑  «Arealstatistikk for Norge». Statens kartverk. 27. februar 2018.
2. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2020». Statistisk sentralbyrå.
3. ↑  Sebastian Nordli, Trond Øyvind Karterud (20. juni 2016). «Dramatisk da «ja» ble til «nei» for Rømskog». NRK Østfold. Besøkt 15. august 2016.
4. ↑  Anne Ognedal, Ina-Kristin Lindin (15. august 2016). «Nei ble til ja - Aurskog-Høland og Rømskog blir én kommune». NRK Østfold. Besøkt 15. august 2016.
5. ↑  Tre nye kommunenavn er klare, bt.no
6. ↑  *eklima.no* Arkivert 14. juni 2004 hos Wayback Machine.
7. ↑  «Arealstatistikk for Norge 2018». Statens kartverk. 27. februar 2018. Arkivert fra originalen Bruk av `|arkiv_url=` krever at `|arkivdato=` også er angitt (hjelp).  *Relativ andel er beregnet utfra SSBs tall, og avrundet til nærmeste heltall.*
8. ↑  Zen Resort & Spa
9. ↑  Zen Resort & Spa solgt
10. ↑  Zen Resort & Spa solgt
11. ↑  Lokale investorer har gått inn med penger
12. ↑  Hotell for framtida besøkt 16. mars 2011

Eksterne lenker
---------------

* Rømskog kommunes nettside Arkivert 29. november 2019 hos Wayback Machine.
* Rømskog - Store norske leksikon

| * v
* d
* r
Kommuner i Østfold |
| --- |
| Østfold | Aremark **·** Fredrikstad **·** Halden **·** Hvaler **·** Indre Østfold **·** Marker **·** Moss **·** Rakkestad **·** Råde **·** Sarpsborg **·** Skiptvet **·** Våler | Norges flagg |

| * v
* d
* r
Tømmerfløting i Haldenvassdraget |
| --- |
| Fra Mangen via Østelva | 
* Bjørknessjøen
* Mangen
* Skjervangen
* Sootkanalen
* Kjerraten i Buvika
* Grasmobanen
* Vannskillet
* Hvervselva
* Setten
* Kolstadfoss
* Mjermen
* Lundsfossen
* Mjerma

 |  |
| Fra Vestelva | 
* Flolangen
* Floen
* Bjørkelangen
* Øgderen
* Tunnsjøen

 |
| Haldenkanalen | 
* Skulerudvannet
* Rødenessjøen
* Ørje sluser
* Øymarksjøen
* Strømsfoss sluser
* Aremarksjøen
* Skotsbergelva
* Aspern
* Stenselva
* Krappeto sluser (oppdemmet)
* Brekke sluser
* Femsjøen
* Tistedalsfossen
* Tista

 |
| Kommer inn i vassdraget | 
* Sootkanalen
* Urskog–Hølandsbanen
* **Tømmer kommer fra:**  Rømsjøen
* Store Le
* Dalslands kanal
* **og inn gjennom:** Otteidkanalen og Gjøsbubanen

 |
| Hovedsider | 
* Engebret Soot
* Sootkanalen
* Haldenkanalen
* Haldenvassdragets Kanalmuseum

 |
| Tekniske innretninger | 
* Kanal
* Sluse
* Tømmerkistedam
* Rosentorv
* Tømmerfløting
* Tømmerrenne
* Kjerrat
* Tømmerflåte
* Lakterved
* Varpebåt
* Hestejernbane
* Oppgangssag
* Sagbrukene i Tista

 |
| Steder | 
* Sørumsand
* Aurskog
* Bjørkelangen
* Skulerud
* Ørje
* Tistedal
* Halden

 |
| Vassdrag | 
* Haldenvassdraget
* Mangenvassdraget
* Glommavassdraget

 |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister
 |